ᱨᱤᱞᱟ ᱦᱳᱛᱟ

ᱨᱤᱞᱟ ᱦᱳᱛᱟ ᱫᱚ ᱳᱰᱤᱥᱤ ᱮᱱᱮᱡ ᱱᱟᱪᱚᱱᱤ,ᱮᱱᱮᱡ ᱢᱟᱪᱮᱛ ᱟᱨ ᱮᱱᱮᱡ ᱰᱟᱦᱟᱨ ᱩᱫᱩᱜ ᱥᱚᱫᱚᱨ ᱤᱡ ᱟᱹᱜᱩᱣᱟᱹᱱ ᱠᱟᱱᱟᱭ ᱾ ᱨᱤᱞᱟ ᱫᱚ ᱟᱹᱰᱤᱜᱟᱱ ᱢᱮᱞᱟᱝᱠᱤ ᱨᱮ ᱮᱱᱮᱢ ᱟᱠᱟᱜ ᱟᱭ ᱾ (Odia: ରୀଲା ହୋତା)   ᱟᱡ ᱵᱟᱵᱟ ᱫᱚ ᱯᱩᱨᱱᱚ ᱪᱚᱸᱫᱽᱨᱚ ᱦᱳᱛᱟ ᱢᱤᱫ ᱠᱟᱹᱢᱤ ᱡᱤᱨᱟᱹᱣ ᱟᱠᱟᱱ ᱵᱤᱭᱩᱨᱳᱠᱨᱟᱴ (IAS) ᱟᱨ ᱟᱭᱳ ᱵᱤᱡᱳᱭᱞᱚᱠᱥᱢᱤ ᱦᱳᱛᱟ ᱫᱚ ᱢᱤᱫ ᱭᱳᱜᱟ ᱜᱩᱨᱩ ᱠᱟᱱᱟᱭ ᱾ ᱨᱤᱞᱟ ᱦᱳᱛᱟ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱳᱰᱤᱥᱤ ᱮᱱᱮᱡ, ᱭᱳᱜᱟ ᱟᱠᱷᱽᱲᱟ ᱥᱟᱶ ᱡᱚᱱᱚᱲᱟᱣ ᱮ ᱛᱟᱦᱮᱸ ᱠᱟᱱᱟ ᱾ ᱨᱤᱞᱟ ᱫᱚ ᱯᱮᱻ ᱞᱮᱠᱟᱱ ᱳᱰᱤᱥᱤ ᱮᱱᱮᱡ ᱜᱩᱨᱩ ᱜᱚᱱᱜᱟᱫᱷᱚᱨ ᱯᱨᱚᱫᱷᱟᱱ, ᱥᱨᱤᱢᱚᱛᱤ ᱢᱟᱫᱷᱚᱵᱤ ᱢᱩᱫᱜᱟᱞ, ᱜᱩᱨᱩ ᱠᱮᱲᱩᱪᱚᱨᱚᱬ ᱢᱳᱦᱟᱯᱟᱛᱨᱚ  ᱴᱷᱮᱱ ᱠᱷᱚᱱ ᱮᱱᱮᱡ ᱮ ᱪᱮᱫ ᱞᱮᱱᱟ ᱾ ᱩᱱᱤᱫᱚ ᱳᱰᱤᱥᱤ ᱮᱱᱮᱡ  ᱨᱮᱱᱟᱜ ᱵᱚᱦᱚᱨ ᱟᱨ ᱟᱹᱪᱩᱨᱵᱤᱦᱩᱨ ᱞᱩᱦᱩᱠ ᱨᱮᱱᱟᱜ ᱰᱟᱦᱟᱨ ᱥᱟᱵ ᱠᱟᱛᱮ ᱧᱮᱧᱮᱞᱤᱭᱟᱹ ᱠᱚ ᱥᱟᱢᱟᱝ ᱨᱮ ᱟᱹᱰᱤ ᱪᱚᱨᱚᱠ ᱮ ᱫᱮᱠᱷᱟᱣ ᱛᱟᱦᱮᱸᱫᱚᱜ ᱾

ᱜᱷᱟᱨᱚᱸᱡᱽ

ᱯᱩᱨᱱᱚ ᱪᱚᱸᱫᱽᱨᱚ ᱦᱳᱛᱟ IAS ᱟᱨ ᱵᱤᱡᱳᱭᱞᱚᱠᱥᱢᱤ ᱦᱳᱛᱟ ᱛᱤᱠᱤᱱᱤᱡ ᱦᱩᱰᱤᱧ ᱠᱩᱲᱤ ᱜᱤᱫᱽᱨᱟᱹ ᱠᱟᱱᱟᱭ ᱨᱤᱞᱟ ᱦᱳᱛᱟ ᱫᱚ ᱾ᱯᱩᱨᱱᱚ ᱪᱚᱸᱫᱽᱨᱚ ᱦᱳᱛᱟ ᱫᱚ ᱑᱙᱖᱒ ᱥᱟᱞ ᱨᱮ ᱥᱤᱵᱤᱞ ᱥᱮᱨᱵᱤᱥ ᱵᱤᱱᱤᱰ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱞᱮᱜᱼᱟ, ᱚᱱᱟᱛᱮ ᱤᱭᱩ.ᱯᱤ.ᱮᱥ.ᱥᱤ ᱨᱤᱱᱤᱡ ᱪᱟᱭᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱵᱤᱡᱳᱭᱞᱚᱠᱥᱢᱤ ᱦᱳᱛᱟ ᱫᱚ ᱢᱤᱫ ᱧᱩᱛᱩᱢᱟᱱ ᱭᱳᱜᱟ ᱢᱟᱪᱮᱛ ᱠᱟᱱᱟᱭ ᱾    ᱭᱳᱜᱟ ᱟᱨ ᱡᱚᱢ ᱤᱫᱤ ᱠᱟᱛᱮ ᱵᱤᱡᱳᱭᱞᱚᱠᱥᱢᱤ ᱦᱳᱛᱟ ᱤᱨᱟᱹᱞ ᱜᱚᱴᱟᱝ ᱯᱚᱛᱚᱵ ᱮ ᱚᱞ ᱟᱠᱟᱫᱼᱟ ᱾ 

ᱠᱟᱹᱢᱤ ᱠᱚ

ᱨᱤᱞᱟ ᱦᱳᱛᱟ ᱫᱚ ᱤᱨᱟᱹᱞ ᱥᱟᱞ ᱩᱢᱮᱨ ᱠᱷᱚᱱ ᱜᱩᱨᱩ ᱜᱚᱱᱜᱟᱫᱷᱚᱨ ᱯᱨᱚᱫᱷᱟᱱ ᱴᱷᱮᱱ ᱳᱰᱤᱥᱤ ᱮᱱᱮᱡ ᱮ ᱪᱮᱫᱚᱜ ᱠᱟᱱ ᱛᱟᱦᱮᱱ ᱾ ᱚᱱᱟ ᱠᱷᱚᱱ ᱵᱤᱥᱛᱤ ᱪᱮᱫᱚᱜ ᱞᱟᱹᱜᱤᱫ ᱜᱩᱨᱩᱦᱤ ᱢᱟᱫᱷᱚᱵᱤ ᱢᱩᱫᱽᱜᱟᱞ ᱟᱨ ᱳᱰᱤᱥᱤ ᱮᱱᱮᱡ ᱯᱟᱹᱨᱩᱠᱷᱤᱭᱟᱹ ᱜᱩᱨᱩ ᱠᱮᱲᱩᱪᱚᱨᱚᱬ ᱢᱳᱦᱟᱯᱟᱛᱨᱚ ᱴᱷᱮᱱ ᱴᱨᱮᱭᱤᱝ ᱮ ᱦᱟᱛᱟᱣ ᱠᱮᱜᱼᱟ ᱾  ᱯᱚᱨᱚᱢᱚᱦᱚᱸᱥᱚ ᱥᱣᱟᱢᱤ ᱥᱚᱛᱭᱟᱱᱚᱱᱫᱚ ᱥᱣᱚᱨᱚᱥᱚᱛᱤ ᱴᱷᱮᱱ ᱠᱷᱚᱱ ᱵᱚᱝᱜᱟ ᱵᱳᱨᱳ ᱥᱟᱢᱟᱝ ᱨᱮ ᱮᱱᱮᱡᱚᱠ ᱠᱟᱱ ᱳᱰᱤᱥᱤ ᱮᱱᱮᱡ ᱮ ᱪᱮᱫ ᱞᱮᱱᱟ  ᱾ ᱯᱟᱹᱨᱩᱠᱷᱤᱭᱟᱹ ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱ ᱯᱩᱭᱞᱩ ᱛᱷᱟᱨ ᱮᱱᱮᱡ ᱵᱟᱰᱚᱦᱤᱭᱟᱹ ᱠᱷᱟᱹᱛᱤᱨ ᱥᱟᱱᱟᱛᱚᱱ ᱱᱨᱤᱛᱭᱚ ᱯᱩᱨᱚᱥᱠᱟᱨ ᱛᱮᱠᱚ ᱥᱟᱨᱦᱟᱣ ᱟᱠᱟᱫᱮᱭᱟ ᱾  ᱥᱟᱞ ᱒᱐᱑᱒ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱤᱱᱰᱤᱭᱟᱱ ᱠᱟᱭᱳᱱᱥᱤᱞ ᱯᱷᱳᱨ ᱠᱟᱞᱪᱩᱨᱟᱞ ᱨᱤᱞᱮᱥᱚᱱ(ICCR) ᱯᱟᱦᱴᱟ ᱠᱷᱚᱱ ᱡᱮᱜᱮᱛᱟᱹᱨᱤ  ᱢᱟᱨᱮ ᱵᱟᱰᱚᱦᱤ ᱦᱮᱞᱢᱮᱞ ᱮ ᱛᱚᱨᱟᱣ ᱞᱮᱜᱼᱟ ᱾ 
ᱨᱤᱞᱟ ᱦᱳᱛᱟ ᱜᱮ ᱡᱮᱛᱮ ᱠᱷᱚᱱ  ᱠᱚᱢ ᱩᱢᱮᱨ ᱳᱰᱤᱥᱤ ᱮᱱᱮᱡ ᱱᱟᱪᱚᱱᱤᱭᱟ ᱡᱟᱦᱟᱸᱭ ᱠᱤ ᱥᱟᱺᱜᱤᱧ ᱧᱮᱞᱮᱞᱚᱢ ᱟᱨ ᱵᱟᱝ ᱫᱩᱨᱫᱚᱨᱥᱚᱱ ᱵᱷᱟᱨᱚᱛᱤ ᱨᱮᱱᱟᱜ ᱧᱩᱛᱩᱢᱟᱱ ᱵᱟᱰᱚᱦᱤ ᱪᱮᱫ ᱠᱚ ᱢᱮᱱᱟ, ᱧᱩᱛᱩᱢ ᱯᱨᱳᱜᱨᱟᱢ ᱨᱮ ᱵᱟᱰᱚᱦᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱥᱟᱶᱛᱮ ᱯᱚᱫᱽᱢᱚ ᱵᱷᱩᱥᱚᱬ ᱰᱨ. ᱨᱟᱡᱟ ᱨᱮᱰᱰᱤ ,ᱯᱚᱸᱰᱤᱛ ᱵᱤᱨᱡᱩ ᱢᱟᱦᱟᱨᱟᱡ ᱟᱨ ᱯᱚᱫᱽᱢᱚ ᱵᱷᱩᱥᱚᱬ ᱯᱚᱸᱰᱤᱛ ᱰᱮᱵᱩ ᱪᱚᱩᱫᱷᱩᱨᱤ ᱞᱮᱠᱟᱱ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱟᱺᱜᱤᱧ ᱧᱮᱞᱮᱞᱚᱢ ᱯᱟᱦᱴᱟ ᱠᱷᱚᱱ ᱟᱡᱟᱜ ᱤᱱᱴᱮᱨᱵᱷᱳᱭᱩ ᱦᱟᱛᱟᱣ ᱞᱮᱱᱟ ᱾ 
  ᱨᱤᱞᱟ ᱦᱳᱛᱟ ᱫᱚ ᱨᱟᱡᱭᱚ ᱥᱟᱵᱷᱟ ᱧᱮᱞᱮᱞᱚᱢ ᱨᱮᱱᱟᱜ ᱠᱳᱞᱳᱨᱥ ᱳᱯᱷ ᱤᱱᱰᱤᱟ ᱞᱟᱹᱜᱤᱫ ᱯᱦᱤᱡᱚᱱ ᱰᱟᱱᱥᱮ ᱨᱮ ᱵᱟᱰᱚᱦᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱞᱳᱠᱥᱟᱵᱷᱟ ᱧᱮᱞᱮᱞᱚᱢ 
  ᱨᱮᱱᱟᱜ ᱫᱷᱟᱨᱟᱵᱟᱦᱤᱠ ᱯᱚᱱᱚᱛ ᱨᱮᱱᱟᱜ ᱠᱟᱞᱪᱟᱨ ᱨᱮᱦᱚᱸ ᱵᱟᱰᱚᱦᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱜᱼᱟ ᱾  ᱳᱰᱤᱥᱤ ᱮᱱᱮᱡ ᱨᱮᱱᱟᱜ ᱨᱟᱹᱥᱠᱟᱹ ᱟᱨ ᱥᱤᱵᱤᱞ ᱥᱤᱵᱤᱞ ᱯᱟᱥᱱᱟᱣ ᱞᱟᱹᱭ ᱜᱤᱫ ᱥᱟᱞ ᱒᱐᱐᱘ ᱠᱷᱚᱱ ᱡᱷᱟᱨᱠᱷᱚᱱᱰ ᱯᱚᱱᱚᱛ ᱨᱮᱱᱟᱜ ᱨᱤᱠᱷᱤᱭᱟᱹ ᱨᱮ ᱵᱤᱱᱟᱹ ᱢᱩᱡᱩᱨᱤ ᱛᱮ ᱮᱱᱮᱡ ᱮ ᱪᱮᱫ ᱟᱠᱚ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ